Black Mirror LogoΤο ***Μαύρος Καθρέφτης*** (πρωτότυπος αγγλικός τίτλος: ***Black Mirror***) είναι βρετανική τηλεοπτική σειρά επιστημονικής φαντασίας που δημιουργήθηκε από τον Τσάρλι Μπρούκερ, με τους Μπρούκερ και Άναμπελ Τζόουνς να λειτουργούν ως συντονιστές του προγράμματος. Επικεντρώνεται σε σκοτεινά και σατιρικά θέματα που εξετάζουν τη σύγχρονη κοινωνία, ιδιαίτερα όσον αφορά τις απρόβλεπτες συνέπειες των νέων τεχνολογιών. Τα επεισόδια είναι αυτοτελή, συνήθως τοποθετημένα σε εναλλακτικό ή στο εγγύς μέλλον. Η σειρά ξεκίνησε στο βρετανικό Channel 4, τον Δεκέμβριο του 2011. Ένας δεύτερος κύκλος ξεκίνησε τον Φεβρουάριο του 2013. Το Σεπτέμβριο του 2015, το Netflix εξαγόρασε το πρόγραμμα, παραγγέλνοντας μια σειρά 12 επεισοδίων που χωρίστηκαν αργότερα σε δύο κύκλους από έξι επεισόδια. Η πρώτη κυκλοφόρησε στο Netflix παγκοσμίως ως ο τρίτος κύκλος στις 21 Οκτωβρίου 2016. Ο τέταρτος κύκλος ολοκληρώθηκε τον Ιούνιο του 2017 και προβλήθηκε τον Δεκέμβριο του ίδιου του έτους. Ο πέμπτος κύκλος προβλήθηκε τον Ιούνιο του 2019 και ο έκτος τον Ιούνιο του 2023.

Πρώτος κύκλος - Επεισόδια
-------------------------

Ο κύκλος που μας σύστησε το *Black mirror* το 2011 γνωρίζοντας επιτυχία από κριτικούς και κοινό (Rotten Tomatoes: 98%-93%, IMDb: 9.0/10) απαρτίζεται από τρία επεισόδια:

### *The National Anthem (Εθνικός ύμνος)*

(Πρώτη προβολή επεισοδίου:4 Δεκεμβρίου 2011) Με την απαγωγή της πριγκίπισσας Σουζάνας, ενός αγαπητού από τους πολίτες μέλους της βασιλικής οικογένειας, ο πρωθυπουργός του Ηνωμένου Βασιλείου Μάικλ Κάλοου έρχεται αντιμέτωπος με ένα οικτρό δίλημμα που του ανατίθεται από τον απαγωγέα.

| Σκηνοθεσία: | Ότο Μπάθαρστ |
| **Σενάριο:** | Τσάρλι Μπρούκερ (δημιουργός) |
| **Πρωταγωνιστές:** | Ρόρι Κίνεαρ, Λίντσεϊ Ντάνκαν, Ντόναλντ Σάμπτερ |
| **Ratings:** | Rotten Tomatoes 100%, IMDb 7.8/10  |

### *Fifteen million merits* *(Δεκαπέντε εκατομμύρια)*

(Πρώτη προβολή επεισοδίου:11 Δεκεμβρίου 2011) Σε έναν κόσμο όπου η καθημερινότητα των ανθρώπων αποτελείται από την ακατάπαυστη άσκηση σε ποδήλατα γυμναστικής ούτως ώστε να κερδίσουν εικονικά "δολάρια", τα λεγόμενα merits, ο νεαρός Μπινγκ θα γνωρίσει την Άμπι και θα εναποθέσει σε αυτήν όλες του τις ελπίδες, χαρίζοντάς της 15 εκατομμύρια merits προκειμένου να συμμετάσχει σε ένα σόου ταλέντων.

| Σκηνοθεσία: | Γιούρος Λιν |
| **Σενάριο:** | Τσάρλι Μπρούκερ, Κόνι Χακ |
| **Πρωταγωνιστές:** | Ντάνιελ Καλούγια, Τζέσικα Μπράουν Φίντλεϊ, Ρούπερτ Έβερετ |
| **Ratings:** | Rotten Tomatoes 100%, IMDb 8.1/10 |

### *THE ENTIRE HISTORY OF YOU* *(Ολόκληρη η δική σου ιστορία)*

(Πρώτη προβολή επεισοδίου:18 Δεκεμβρίου 2011) Στο άμεσο μέλλον, αναπτύσσεται ένα εμφύτευμα μνήμης το οποίο καταγράφει ολόκληρη τη ζωή όσων το έχουν αποκτήσει (ό,τι βλέπουν, ακούν και κάνουν) δίνοντάς τους τη δυνατότητα να ανατρέξουν στο παρελθόν ανά πάσα στιγμή και να "κουβαλούν" τις αναμνήσεις τους μαζί τους για πάντα. Είναι όμως αυτό τόσο καλό όσο ακούγεται για τον Λίαμ και τη Φιόν;

| Σκηνοθεσία: | Μπράιαν Γουέλς |
| **Σενάριο:** | Τζέσι Άρμστρονγκ |
| **Πρωταγωνιστές:** | Τόμπι Κέμπελ, Τζόντι Γουίτακερ, Τομ Κάλεν |
| **Ratings:** | Rotten Tomatoes 89%, IMDb 8.6/10 |

Δεύτερος κύκλος - Επεισόδια
---------------------------

Ο δεύτερος κύκλος της σειράς προβλήθηκε το 2013, σημειώνοντας παρόμοια επιτυχία με την πρώτη (Rotten Tomatoes: 87%-93%, IMDb: 8.5/10) και αποτελούνταν από τέσσερα επεισόδια:

### *BE RIGHT BACK* *(Επιστρέφω αμέσως)*

(Πρώτη προβολή επεισοδίου:11 Φεβρουαρίου 2013) Μέσω της χρήσης μίας υπηρεσίας που επιτρέπει στους ανθρώπους να επικοινωνούν με τους νεκρούς, η Μάρθα επιχειρεί να επανασυνδεθεί με τον χαμένο σύντροφό της.

| Σκηνοθεσία: | Όουεν Χάρις |
| **Σενάριο:** | Τσάρλι Μπορούκερ |
| **Πρωταγωνιστές:** | Χέιλεϊ Άτγουελ, Ντόμναλ Γκλίζον, Κλερ Κίλαν |
| **Ratings:** | Rotten Tomatoes 92%, IMDb 8.1/10 |

*Black Mirror: White Bear* (κύκλος 2, επεισόδιο 2)
### *WHITE BEAR* *(Λευκός αρκούδος)*

(Πρώτη προβολή επεισοδίου:18 Φεβρουαρίου 2013) Η Βικτώρια ξυπνάει χωρίς να θυμάται τίποτα σχετικά με τη ζωή της και χωρίς να ξέρει πού βρίσκεται ούτε τι συμβαίνει στον κόσμο γύρω της, ο οποίος αρνείται να επικοινωνήσει μαζί της. Τι είναι αλήθεια αυτό που έκανε τους πάντες να συμπεριφέρονται αλλόκοτα και που δεν επηρέασε την ίδια;

| Σκηνοθεσία: | Καρλ Τίμπετς |
| **Σενάριο:** | Τσάρλι Μπρούκερ |
| **Πρωταγωνιστές:** | Λενόρα Κρίτσλοου, Μάικλ Σμάιλι, Τάπενς Μίντλετον |
| **Ratings:** | Rotten Tomatoes 88%, IMDb 8.1/10 |

### *THE WALDO MOMENT* *(Η στιγμή του Γουάλντο)*

(Πρώτη προβολή επεισοδίου:25 Φεβρουαρίου 2013) Ένας αποτυχημένος κωμικός που "δανείζει" τη φωνή του στη διάσημη αρκούδα-καρτούν Γουάλντο, εμπλέκεται στο πολιτικό προσκήνιο μετά από την πίεση στελεχών. Τι αποτελέσματα θα έχει όμως αυτό στη ζωή του;

| Σκηνοθεσία: | Μπράιαν Χίγκινς |
| **Σενάριο:** | Τσάρλι Μπρούκερ, Κρίστοφερ Μόρις |
| **Πρωταγωνιστές:** | Ντάνιελ Ρίγκμπι, Κλόι Πίρι, Τζέισον Φλέμινγκ |
| **Ratings:** | Rotten Tomatoes 50% , IMDb 6.7/10 |

### *WHITE CHRISTMAS* *(Λευκά Χριστούγεννα)*

(Πρώτη προβολή επεισοδίου:16 Δεκεμβρίου 2014) Δύο άντρες σε ένα απομακρυσμένο σπίτι στην παγωμένη ερημιά, διηγούνται ο ένας στον άλλο τρεις ιστορίες οι οποίες υποδεικνύουν το πόσο μακριά μπορεί να φτάσει η τεχνολογία αλλά και το πόσο εύκολα η χρήση της καθίσταται ασύστολη, υπερβαίνοντας τα όρια...

| Σκηνοθεσία: | Καρλ Τίμπετς |
| **Σενάριο:** | Τσάρλι Μπρούκερ |
| **Πρωταγωνιστές:** | Τζον Χαμ, Ρέιφ Σπολ, Ούνα Τσάπλιν |
| **Ratings:** | IMDb 9.2/10 |

Παραπομπές
----------

1. ↑  Wortham, Jenna (30 Ιανουαρίου 2015). «‘Black Mirror’ and the Horrors and Delights of Technology». *New York Times*.. Ανακτήθηκε στις 30 Ιανουαρίου 2015.
2. ↑  «Netflix will bring viewers twelve new episodes of the critically-acclaimed Black Mirror». *Netflix*. 24 Σεπτεμβρίου 2015. Αρχειοθετήθηκε από το πρωτότυπο στις 21 Ιουνίου 2018. Ανακτήθηκε στις 3 Δεκεμβρίου 2017.
3. ↑  «When is Black Mirror season 4 out? Netflix release date, cast, latest news». *Sunday Express*. 27 Ιουνίου 2017.
4. ↑  Turchiano, Danielle (25 Αυγούστου 2017). «'Black Mirror' Season 4 Episode Titles, Cast, Teaser Revealed». *Variety*. Ανακτήθηκε στις 25 Αυγούστου 2017.
5. ↑  Strause, Jackie (31 Μαΐου 2023). «'Black Mirror' Season 6 Reveals Release Date, Episode Descriptions». *The Hollywood Reporter* (στα Αγγλικά). Ανακτήθηκε στις 15 Ιουνίου 2023.
6. ↑   *Black Mirror: Season 1*, ανακτήθηκε στις 2020-01-16
7. ↑  «Black Mirror Seasons 1-2 Ratings». *IMDb*. Ανακτήθηκε στις 16 Ιανουαρίου 2020.
8. ↑   *Black Mirror - Season 1 Episode 1*, ανακτήθηκε στις 2020-01-16
9. ↑   *The National Anthem*, ανακτήθηκε στις 2020-01-16
10. ↑   *Black Mirror - Season 1 Episode 2*, ανακτήθηκε στις 2020-01-16
11. ↑   *Fifteen Million Merits*, ανακτήθηκε στις 2020-01-16
12. ↑   *Black Mirror - Season 1 Episode 3*, ανακτήθηκε στις 2020-01-16
13. ↑   *The Entire History of You*, ανακτήθηκε στις 2020-01-16
14. ↑   *Black Mirror: Season 2*, ανακτήθηκε στις 2020-01-16
15. ↑  «Black Mirror Seasons 1-2 Ratings». *IMDb*. Ανακτήθηκε στις 16 Ιανουαρίου 2020.
16. ↑   *Black Mirror - Season 2 Episode 1*, ανακτήθηκε στις 2020-01-16
17. ↑   *Be Right Back*, ανακτήθηκε στις 2020-01-16
18. ↑   *Black Mirror - Season 2 Episode 2*, ανακτήθηκε στις 2020-01-16
19. ↑   *White Bear*, ανακτήθηκε στις 2020-01-16
20. ↑   *Black Mirror - Season 2 Episode 3*, ανακτήθηκε στις 2020-01-16
21. ↑   *The Waldo Moment*, ανακτήθηκε στις 2020-01-16
22. ↑   *White Christmas*, ανακτήθηκε στις 2020-01-16

Περαιτέρω ανάγνωση
------------------

* Nussbaum, Emily (Ιανουάριος 2015). «Button-Pusher: The seductive dystopia of 'Black Mirror'». *The New Yorker* (Condé Nast). .

Εξωτερικοί σύνδεσμοι
--------------------

* *Black Mirror* microsite at Channel 4
* *Black Mirror* press release from Channel 4
* *Black Mirror* at Netflix
* *Black Mirror*   στην IMDb